privind semnarea, în numele Uniunii Europene, a Acordului sub forma unui schimb de scrisori între Uniunea Europeană și Regatul Maroc privind protecția indicațiilor geografice și a denumirilor de origine ale produselor agricole, ale produselor agricole transformate, ale peștelui și produselor pescărești și de modificare a Acordului euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte

privind semnarea, în numele Uniunii Europene, a Acordului sub forma unui schimb de scrisori între Uniunea Europeană și Regatul Maroc privind protecția indicațiilor geografice și a denumirilor de origine ale produselor agricole, ale produselor agricole transformate, ale peștelui și produselor pescărești și de modificare a Acordului euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte

Nu are implicații bugetare.

Prezenta propunere vizează să autorizeze Consiliul să desemneze persoana împuternicită sau persoanele împuternicite să semneze acordul în numele Uniunii, sub rezerva încheierii acestuia.

(1)La 14 noiembrie 2005, Consiliul a autorizat Comisia să poarte negocieri cu Regatul Maroc în cadrul Acordului euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (denumit în continuare „acordul de asociere”), în vederea realizării unei mai mari liberalizări a schimburilor comerciale cu produse agricole, produse agricole transformate, pește și produse pescărești. Aceste negocieri trebuiau să se refere în special la protecția indicațiilor geografice.

(2)Acordul sub forma unui schimb de scrisori dintre Uniunea Europeană și Regatul Maroc privind măsurile reciproce de liberalizare referitoare la produse agricole, produse agricole transformate, pește și produse pescărești, privind înlocuirea protocoalelor nr. 1, 2 și 3 și a anexelor la acestea, precum și privind modificările la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte (denumit în continuare „acordul agricol”), aprobat prin Decizia Consiliului 2012/497/UE, a intrat în vigoare la 1 octombrie 2012.

(3)Articolul 9 din protocolul nr. 1 și articolul 8 din protocolul nr. 2 la acordul respectiv, astfel cum au fost modificate prin acordul agricol, prevăd deschiderea negocierilor pentru încheierea unui acord privind protecția indicațiilor geografice ale produselor agricole, ale produselor agricole transformate, ale peștelui și produselor pescărești, cel târziu la trei luni de la data intrării în vigoare a protocoalelor respective. Aceste negocieri, începute în decembrie 2012, au fost finalizate și acordul a fost parafat.

(4)Acordul are drept scop să promoveze și să valorifice producția de calitate, să dezvolte indicațiile geografice și denumirile de origine, asigurând protejarea acestora, și să faciliteze schimburile comerciale bilaterale, în conformitate cu Foaia de parcurs euro-mediteraneeană pentru agricultură de la Rabat din 2005.

(5)Părțile au dezvoltat legislații convergente în materie de protecție a indicațiilor geografice și a denumirilor de origine pe teritoriile lor.

(6)Acordul va permite protejarea indicațiilor geografice și a denumirilor de origine ale părților.

(7)Părțile au procedat la o analiză și la o consultare publică în ceea ce privește protecția indicațiilor geografice și a denumirilor de origine respective.

(8)Prin urmare, acordul ar trebui semnat în numele Uniunii, sub rezerva încheierii sale la o dată ulterioară, și ar trebui aprobată declarația anexată privind protejarea și promovarea indicațiilor geografice ale produselor agricole, ale produselor agricole transformate, ale peștelui și produselor pescărești,

ADOPTĂ PREZENTA DECIZIE:

Articolul 1

Semnarea Acordului sub forma unui schimb de scrisori dintre Uniunea Europeană și Regatul Maroc privind protecția indicațiilor geografice și a denumirilor de origine ale produselor agricole, ale produselor agricole transformate, ale peștelui și produselor pescărești și de modificare a Acordului euro-mediteranean de instituire a unei asocieri între Comunitățile Europene și statele membre ale acestora, pe de o parte, și Regatul Maroc, pe de altă parte, și declarația atașată la acordul respectiv se aprobă în numele Uniunii.

Articolul 2

Secretariatul General al Consiliului stabilește instrumentul prin care se acordă persoanei sau persoanelor indicate de negociatorul acordului puteri depline pentru semnarea acordului sub forma unui schimb de scrisori, sub rezerva încheierii acestuia.

Articolul 3

Prezenta decizie intră în vigoare la data adoptării.

Adoptată la Bruxelles,